סול קריפקי

סול (שאול) אהרון קריפקי (באנגלית: Saul Aaron Kripke;‏ 13 בנובמבר 1940 – 15 בספטמבר 2022) היה פילוסוף יהודי-אמריקאי, פרופסור במרכז ללימודים מתקדמים ב-CUNY ופרופסור באוניברסיטת פרינסטון. סול היה הבכור מבין שלושת ילדיהם של דורותי (לבית קארפ) והרב מאיר סמואל קריפקי. אביו היה רב בית הכנסת בית-אל, הקהילה הקונסרבטיבית היחידה באומהה, נברסקה; אמו כתבה ספרי חינוך יהודיים לילדים. הוריו נודעו בשנותיהם המאוחרות כפילנתרופים, לאחר שנעשו מיליונרים באמצעות השקעה מוקדמת אצל וורן באפט. סול ושתי אחיותיו, מדלין ונטע, למדו בבית הספר היסודי דאנדי ובתיכון סנטרל אומהה. קריפקי תואר כילד פלא, לימד את עצמו עברית מקראית בגיל שש, קרא את יצירותיו השלמות של שייקספיר עד גיל תשע, ושלט ביצירותיו של דקארט והחל לעסוק בבעיות מתמטיות מורכבות עוד בטרם סיים את בית הספר היסודי. הוא כתב את משפט השלמות הראשון שלו בלוגיקה מודאלית בגיל 17, והוא פורסם שנה לאחר מכן. לאחר שסיים את לימודיו בתיכון בשנת 1958, למד קריפקי באוניברסיטת הרווארד וסיים בהצטיינות בשנת 1962 תואר ראשון במתמטיקה. במהלך שנת הלימודים השנייה שלו בהרווארד, הוא לימד קורס לוגיקה לבוגרים ב-MIT הסמוך. עם סיום הלימודים זכה קריפקי במלגת פולברייט, ובשנת 1963 מונה לאגודת העמיתים. לימים אמר קריפקי, "הלוואי שיכולתי לדלג על הלימודים באוניברסיטה. הכרתי אנשים מעניינים אבל אני לא יכול להגיד שלמדתי דבר. כנראה שבכל מקרה הייתי לומד את הכל רק מלקרוא בעצמי". לימד בהרווארד תקופה קצרה בשנת 1968 ולאחר מכן עבר קריפקי לאוניברסיטת רוקפלר בעיר ניו יורק, שם לימד עד 1976. בשנת 1978 קיבל פרופסורה באוניברסיטת פרינסטון. בשנת 1988 קיבל את פרס בהרמן של האוניברסיטה על הישגים יוצאי דופן במדעי הרוח. בשנת 2002 החל קריפקי ללמד במרכז הבוגרים של CUNY, ובשנת 2003 מונה לפרופסור מן המניין לפילוסופיה שם. קריפקי זכה בתוארי כבוד מאוניברסיטת נברסקה באומהה (1977), אוניברסיטת ג'ונס הופקינס (1997), אוניברסיטת חיפה בישראל (1998) ואוניברסיטת פנסילבניה (2005). הוא היה חבר באגודה האמריקאית לפילוסופיה ועמית נבחר באקדמיה האמריקאית לאמנויות ומדעים, ובשנת 1985 היה לעמית של כבוד באקדמיה הבריטית. הוא זכה בפרס רולף שוק בלוגיקה ופילוסופיה בשנת 2001. קריפקי היה נשוי לפילוסופית מרגרט גילברט. הוא היה בן-דוד רחוק של הבמאי והמפיק הטלוויזיוני אריק קריפקי. במהלך חייו נקשר שמו של קריפקי לתלונות על הטרדות מיניות. מאז שנות ה-60 ועד למותו קריפקי היה דמות מובילה בתחומים רבים בפילוסופיה, ובהם: פילוסופיה של הלשון, לוגיקה, מטאפיזיקה, אפיסטמולוגיה ותורת הקבוצות. בין תרומותיו העיקריות: סמנטיקה יחסית עבור לוגיקה מודלית (אנ') אותה פיתח עוד בהיותו נער. סדרת ההרצאות "שמות והכרח" (אנ') (פורסם בשנת 1972 וב-1980) אשר שינו את הפילוסופיה של הלשון מן היסוד. פרשנותו לוויטגנשטיין המאוחר בנושא פרדוקס עקיבה אחר הכלל ופתרונו הספקני (אנ'). תורת אמת סמנטית (אנ'), המבוססת על עבודתו של טרסקי. על-פי סקר שנערך בין פילוסופים, קריפקי נבחר כאחד מבין עשרת הפילוסופים המשפיעים ביותר ב-200 השנה האחרונות. שמות והכרח, תרגם: אבישי רווה, הוצאת מפעלים אוניברסיטאיים, רעננה, 1994 מדיה וקבצים בנושא סול קריפקי בוויקישיתוף סול קריפקי, ברשת החברתית Goodreads סול קריפקי, באתר פרויקט הגנאלוגיה במתמטיקה סול קריפקי, באתר dblp סול קריפקי, באתר אנציקלופדיה בריטניקה (באנגלית) סול א. קריפקי (1940-2022), דף שער בספרייה הלאומית סטיבן לו, ‏גם נמר הוא אריסטו, באתר "אלכסון" Saul Kripke, Philosophical Troubles: Collected Papers Volume 1, Oxford: Oxford University Press, 2011, עמ' pp. xii Charles McGrath, Philosopher, 65, Lectures Not About 'What Am I?' but 'What Is I?'", ניו יורק טיימס, ‏2006-01-28 A. P. Martinich, E. David Sosa (ע), A Companion to Analytic Philosophy, Blackwell Companions to Philosophy Saul Kripke – The Graduate Center, CUNY Saul Kripke | Life, Philosophy, Works, & Facts, Encyclopedia Britannica (באנגלית) http://www.rolfschockprizes.se/en-GB/priset/tidigarepristagare.10.html The Mozart of Modality, City Journal (באנגלית) Tavakkoli, Philosopher and Logician Saul Kripke's Obituary at 81, US day News, ‏2022-09-17 (ב־Canadian English) Brian Leiter, Leiter Reports: A Philosophy Blog, "So who *is* the most important philosopher of the past 200 years"